[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Chwilio am wirfoddolwyr i gefnogi gwaith ymchwil gofal iechyd"}, {"text_idx": "#000007", "text": "Mae angen aelodau newydd ar grw\u0302p ymchwil SUPER er mwyn cynorthwyo ymchwilwyr gydag agweddau allweddol o\u2019u gwaith."}, {"text_idx": "#000008", "text": "Mae gwaith ymchwil iechyd a gofal yng Nghymru (a thu hwnt) yn gynyddol yn cynnwys aelodau o\u2019r cyhoedd fel gwirfoddolwyr o fewn y timau sy\u2019n cynllunio a chynnal astudiaethau. Mae\u2019r bobl sy\u2019n defnyddio gwasanaethau iechyd a gofal yn cyfrannu eu harbenigedd sy\u2019n seiliedig ar brofiad er mwyn cynorthwyo staff academaidd, clinigol a rheoli i gynllunio a chynnal prosiectau ymchwil."}, {"text_idx": "#000009", "text": "Mae cynorthwyo gwaith ymchwil fel rhan o di\u0302m ymchwilio yn ro\u0302l wahanol i fod yn gyfranogwr ymchwil, lle byddwch yn darparu data er mwyn ateb cwestiwn ymchwil."}, {"text_idx": "#000012", "text": "Mae aelodau SUPER yn cynorthwyo ymchwilwyr trwy ddarparu persbectifau lleyg ar ddatblygu, cynnal a rhannu gwaith ymchwil yngly\u0302n a\u0302 gwasanaethau gofal sylfaenol ac mewn argyfwng. Mae\u2019r ymglymiad hwn yn cynorthwyo i wella perthnasedd, ansawdd a lledaeniad gwaith ymchwil ar y pynciau hyn."}, {"text_idx": "#000013", "text": "Mae SUPER yn cwrdd yn chwarterol, mewn cyfarfodydd wyneb yn wyneb ac ar-lein trwy Zoom. Yn y cyfarfodydd hyn, mae ymchwilwyr ac aelodau SUPER yn trafod prosiectau ymchwil sy\u2019n cael eu datblygu neu sydd ar waith. Dyma\u2019r mathau o bwyntiau a wnaed gan aelodau SUPER:"}, {"text_idx": "#000014", "text": "Fe ofynnon nhw i ymchwilwyr gynnwys safbwyntiau pobl o grwpiau lleiafrifoedd ethnig a\u2019r rheini a\u0302 phroblemau clyw a golwg pan yn ymchwilio i ymgynghoriadau ar-lein a\u0302 meddygon teulu.\nRoedden nhw\u2019n cytuno ei bod yn bwysig cynorthwyo teuluoedd sy\u2019n gofalu am anwyliaid sy\u2019n marw gartref. Roedden nhw\u2019n teimlo y byddai nifer o ofalwyr sy\u2019n galaru, o gael eu gwahodd i siarad am y gefnogaeth sydd ei hangen arnynt, yn ei gweld o gymorth cael siarad hyd yn oed os yw emosiynau\u2019n parhau i deimlo\u2019n ffres. Fe anogon nhw ymchwilwyr i beidio ag osgoi eu cyfweld nhw.\nFe ofynnon nhw a oedd pobl yn gweld gofal llygaid fel iechyd neu ffasiwn, pan yn gwneud sylwadau yngly\u0302n a\u0302 chael mynediad at optegwyr."}, {"text_idx": "#000015", "text": "Mae SUPER yn recriwtio aelodau newydd i ymuno a\u0302\u2019r grw\u0302p. Maen nhw\u2019n chwilio am bobl sydd a\u0302\u2019r sgiliau, yr agweddau a\u2019r profiadau canlynol:"}, {"text_idx": "#000016", "text": "Rydych chi wedi defnyddio gwasanaethau gofal sylfaenol neu mewn argyfwng, neu rydych chi yn/ wedi gofalu am rywun sydd/ oedd ag angen am y gwasanaethau hyn.\nRydych chi\u2019n cefnogi\u2019r syniad y dylai cleifion ac aelodau o\u2019r cyhoedd fod ynghlwm a\u0302 gwaith ymchwil \u2013 golyga hynny gynorthwyo i gynllunio a chynnal gwaith ymchwil a gwneud canfyddiadau\u2019n gyhoeddus.\nGallwch anfon a derbyn e-byst a chymryd rhan mewn trafodaethau, gan gynnwys trwy Zoom neu blatfformau fideo ar-lein eraill.\nGallwch fynychu cyfarfodydd yn ystod y dydd ar ddyddiau gwaith. Mae cyfarfodydd ar-lein fel arfer yn para tua dwy awr a hanner, yn y bore neu\u2019r prynhawn. Cynhelir cyfarfodydd wyneb yn wyneb rhwng 10.30am a 2.30pm, gyda thoriadau ar gyfer lluniaeth a chinio. Yn ystod pandemig COVID-19, buont yn cynnal eu cyfarfodydd ar-lein trwy Zoom, ond maen nhw\u2019n gobeithio cynnal cyfarfodydd wyneb yn wyneb eto yn y dyfodol."}, {"text_idx": "#000017", "text": "Croesewir yn enwedig pobl o wahanol gefndiroedd ethnig a diwylliannol, y rheini sy\u2019n gweithio a\u2019r rheini sydd rhwng 18-45 oed."}, {"text_idx": "#000019", "text": "Ceir rhagor o wybodaeth yngly\u0302n a\u0302 chynorthwyo gwaith ymchwil yng Nghymru yn "}]